Alfred Tooming

Alfred Tooming (5. juuli 1907 Ülejõe, Anija vald – 5. oktoober 1977 Tallinn) oli eesti vaimulik, EELK peapiiskop 1967–1977.

Ta õppis aastatel 1916–1919 Kehra vallakoolis ning aastal 1927 lõpetas Jakob Westholmi Gümnaasiumi. Aastatel 1927–1932 õppis ta Tartu Ülikooli usuteaduskonnas. Kuulus korporatsiooni Fraternitas Liviensis.

Aastal 1934 oli ta Võnnu koguduse õpetaja August Eini isiklik adjunkt, 1934–1935 Käina koguduse asetäitja-õpetaja, 1935–1941 Harju-Jaani koguduse õpetaja, (1941–1945 oli mobiliseerituna Punaarmees, kaardiväe jefreitor), 1945–1949 Harju-Jaani koguduse õpetaja, 1946–1949 Jõelähtme koguduse hooldajaõpetaja, 1949–1967 Viljandi Pauluse koguduse õpetaja, 1949–1967 Viljandi praostkonna praost, periooditi hooldajaõpetaja Paistu, Kõpu, Karksi, Mõisaküla, Tarvastu, Viljandi Jaani koguduses, 1954–1967 EELK Konsistooriumi assessor.

Ta nimetati 1956. aastal Viljandi Pauluse koguduse õpetajana EELK Lauluraamatukomisjoni koosseisu.

12. oktoobril 1967 valiti pärast Jaan Kiiviti sunnitud lahkumist EELK peapiiskopiks, introdutseeriti peapiiskopiks 9. juunil 1968 Tallinna Toomkirikus, 1968–1977 oli Tallinna Toomkoguduse ülemõpetaja.

Isiklikku
25. mail 1935 abiellus Senta Kikerpilliga. Neil oli neli last, kellest tütar Maare Kümnik (1936–2015) oli bibliograaf.

Alfred Toominga pojapoeg on kirikuõpetaja Ants Tooming.

Viited

Välislingid
Vaimulike elulood
Alfred Tooming 100

Eesti Evangeelse Luterliku Kiriku peapiiskopid
Harju-Jaani Ristija Johannese koguduse vaimulikud
Viljandi Pauluse koguduse vaimulikud
Jakob Westholmi Gümnaasiumi vilistlased
Tartu Ülikooli usuteaduskonna vilistlased
Korporatsioon Fraternitas Liviensise liikmed
Metsakalmistule maetud
Sündinud 1907
Surnud 1977